**সুজাতা মহাপাত্র** (জন্ম ২৭শে জুন ১৯৬৮) হলেন ওড়িশি নৃত্যশৈলীর ভারতীয় ধ্রুপদী নৃত্যশিল্পী এবং শিক্ষক। তিনি তাঁর নৃত্যের পারদর্শিতার জন্য সংগীত নাটক অকাদেমি পুরস্কার সহ বহু পুরস্কার পেয়েছেন। গুরু কেলুচরণ মহাপাত্রের পুত্র গুরু রতিকান্ত মহাপাত্র কে তিনি বিবাহ করেছেন এবং তাঁদের একটি কন্যা আছে - প্রীতিশা মহাপাত্র।

প্রথম জীবন এবং পটভূমি
---------------------

সুজাতা মহাপাত্র ১৯৬৮ সালে ভারতের ওড়িশা রাজ্যের বালেশ্বর জেলার জন্মগ্রহণ করেছিলেন। সমৃদ্ধ সাংস্কৃতিক পরিবারে জন্মগ্রহণ করে, তিনি একটি শৈল্পিক পরিবেশে বেড়ে উঠেছিলেন যা তাঁর সৃজনশীলতাকে সূক্ষ্মভাবে পুষ্ট করেছিল এবং নাচের প্রতি তাঁর সহজাত আগ্রহ নিয়ে এসেছিল। বাড়িতে একটি শৈল্পিক পরিবেশ এবং পিতামাতার উৎসাহ সুজাতাকে ওড়িশি শেখার প্রেরণা দিয়েছিল। তিনি গুরু সুধাকর সাহুর কাছ থেকে অল্প বয়সেই ওড়িশি শিখতে শুরু করেছিলেন।

সুজাতা মহাপাত্র ১৯৮৭ সালে ওড়িশার ভুবনেশ্বরে এসেছিলেন, ভুবনেশ্বরের ওড়িশি গবেষণা কেন্দ্রে পদ্মবিভূষণ গুরু কেলুচরণ মহাপাত্রের অধীনে তাঁর প্রশিক্ষণ চালিয়ে যেতে। তিনি গুরু কেলুচরণ মহাপাত্রের পুত্র রতিকান্ত মহাপাত্র কে বিবাহ করেছেন। তাঁর মেয়ে প্রীতিশা মহাপাত্রও একজন ওড়িশি নৃত্যশিল্পী।

পেশাগত জীবন
-----------

সুজাতা মহাপাত্র
সুজাতা মহাপাত্র ওড়িশা জুড়ে বিভিন্ন অনুষ্ঠানে গুরু সুধাকর সাহুর নৃত্যের দলের সাথে শাস্ত্রীয় ওড়িশি নৃত্য এবং ওড়িশি লোকনৃত্য শুরু করেছিলেন। কেলুচরণ মহাপাত্রের অধীনে তাঁর নৃত্যশৈলীর বিকাশ ঘটে এবং তিনি তাঁর প্রজন্মের অন্যতম প্রধান ওড়িশি নৃত্য শিল্পী হয়ে উঠতে পেরেছিলেন। সুজাতা মহাপাত্র ভারত এবং অন্যান্য দেশগুলিতে একক নৃত্য শিল্পী হিসেবে এবং তাঁর শ্বশুর দ্বারা প্রতিষ্ঠিত সৃজন ডান্স ট্রুপের শীর্ষস্থানীয় সদস্য হিসেবে নৃত্য প্রদর্শন করেছেন।

সুজাতা মহাপাত্র ওড়িশির নৃত্য শিক্ষাদানের সাথে সক্রিয়ভাবে জড়িত। তিনি 'সৃজন' (ওড়িশি নৃত্যাবাস) এর অধ্যক্ষ। এটি গুরু কেলুচরণ মহাপাত্রের প্রতিষ্ঠিত একটি প্রধান ওড়িশি নৃত্য প্রতিষ্ঠান। তিনি উৎকল বিশ্ববিদ্যালয় থেকে উড়িয়া সাহিত্য নিয়ে পড়াশুনা করে স্নাতকোত্তর ডিগ্রি অর্জন করেছেন এবং ভুবনেশ্বরের ওড়িশি গবেষণা কেন্দ্রে গবেষণার কাজ করেছেন।

২০১১ সালের জুলাই মাসে, নিজের শহর বালেশ্বরে, তিনি একটি ওড়িশি প্রতিষ্ঠান খোলেন এবং তার নাম দেন- গুরু কীর্তি সৃজন।

পুরস্কার
--------

সুজাতা মহাপাত্র ২০১৪ সালে চেন্নাইয়ের কৃষ্ণ গণ সভা থেকে নৃত্য চূড়ামণি উপাধি পেয়েছেন।

তিনি দূরদর্শনের শীর্ষস্থানীয় শিল্পী এবং আইসিসিআর এর অসামান্য বিভাগীয় শিল্পীর তকমা পেয়েছেন। 

তিনি ২০১৭ সালে ওড়িশি নৃত্যের জন্য সংগীত নাটক অকাদেমি পুরস্কার পেয়েছেন।

আরো দেখুন
---------

* ইন্ডিয়া ভিডিওতে সুজাতা মহাপাত্র
* নৃত্যে ভারতীয় মহিলাদের তালিকা

তথ্যসূত্র
---------

1. ↑  "Israel to host Indian art exhibition | The South Asian Times"। ২৮ মার্চ ২০১২। ২৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
2. ↑  "Statuesque postures"। *The Hindu* (ইংরেজি ভাষায়)। সংগ্রহের তারিখ ২ আগস্ট ২০১৭।
3. ↑  "Sujata Mohapatra"। ১৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।
4. ↑  "The Hindu : Friday Review Hyderabad / Dance : The state of Odissi"। ১০ নভেম্বর ২০১২। ১০ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
5. ↑  "The Hindu : Entertainment Delhi / Dance : A feast for Delhi dance lovers"। *www.thehindu.com*। সংগ্রহের তারিখ ২ আগস্ট ২০১৭।
6. ↑  Mehta, Kamini। "Odissi dancer Sujata Mohapatra mesmerizes school students"। *Times of India*। সংগ্রহের তারিখ ১৯ ডিসেম্বর ২০১৫।
7. ↑  "The Hindu : Friday Review Hyderabad / Dance : 'Discipline makes a good dancer'"। ২ অক্টোবর ২০০৮। ২ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
8. ↑  "IPAAC Home"। *www.ipaac.org*। সংগ্রহের তারিখ ২ আগস্ট ২০১৭।
9. ↑  "Srjan GURU Kelucharan Odissi Nrityabasa ..."। *www.srjan.com*। ৩০ অক্টোবর ২০০৮। ৩০ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
10. ↑  "Interview - Sujata Mohapatra - Kiran Rajagopalan"। *www.narthaki.com*। সংগ্রহের তারিখ ২ আগস্ট ২০১৭।
11. ↑  "Archived copy"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-০৯-১৩।
12. ↑  "Awards for veterans"। *The Hindu* (ইংরেজি ভাষায়)। সংগ্রহের তারিখ ২ আগস্ট ২০১৭।
13. ↑  "Archived copy"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-০৯-০৭।
14. ↑  "Sangeet Natak Akademi Award"। সংগ্রহের তারিখ ৮ মার্চ ২০২০।

বহিঃসংযোগ
---------


উইকিমিডিয়া কমন্সে **সুজাতা মহাপাত্র** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |